CELEX: 32022R0617
Language: sk
Date: 2022-04-12 00:00:00
Title: Nariadenie Komisie (EÚ) 2022/617 z 12. apríla 2022, ktorým sa mení nariadenie (ES) č. 1881/2006, pokiaľ ide o maximálne hodnoty obsahu ortuti v rybách a soli (Text s významom pre EHP)

13.4.2022   
               
               
                  SK
               
               
                  Úradný vestník Európskej únie
               
               
                  L 115/60
               
            
         NARIADENIE KOMISIE (EÚ) 2022/617
         z 12. apríla 2022,
         ktorým sa mení nariadenie (ES) č. 1881/2006, pokiaľ ide o maximálne hodnoty obsahu ortuti v rybách a soli
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
         keďže:
         
                     (1)
                  
                  
                     Nariadením Komisie (ES) č. 1881/2006 (2) sa stanovujú maximálne hodnoty obsahu určitých kontaminantov, vrátane ortuti, v potravinách.
                  
               
                     (2)
                  
                  
                     Európsky úrad pre bezpečnosť potravín (ďalej len „úrad“) prijal 22. novembra 2012 stanovisko k ortuti a metylortuti v potravinách (3). V tomto stanovisku úrad stanovil prípustný týždenný príjem pre neorganickú ortuť vo výške 4 μg/kg telesnej hmotnosti a pre metylortuť vo výške 1,3 μg/kg telesnej hmotnosti (obe látky vyjadrené ako ortuť) a dospel k záveru, že hodnota expozície prostredníctvom potravín v 95. percentile bola takmer na úrovni prípustného týždenného príjmu pre všetky vekové skupiny, alebo túto úroveň prekračovala. Spotrebitelia (medzi inými aj tehotné ženy), ktorí skonzumujú veľké množstvo rýb, môžu prekročiť prípustný týždenný príjem približne šesťnásobne. Nenarodené deti predstavujú najzraniteľnejšiu skupinu. V stanovisku sa dospelo k záveru, že expozícia účinkom metylortuti na úrovni, ktorá prekračuje prípustný týždenný príjem, je znepokojujúca, odporúča sa však zohľadniť pozitívne účinky konzumácie rýb, ak sa zvážili opatrenia na zníženie expozície metylortuti.
                  
               
                     (3)
                  
                  
                     Úrad prijal 27. júna 2014 stanovisko k prínosom konzumácie morských plodov pre zdravie vo vzťahu k zdravotným rizikám spojeným s expozíciou metylortuti (4). V uvedenom stanovisku úrad preskúmal úlohu morských plodov v európskej strave a vyhodnotil pozitívne účinky konzumácie morských plodov vo vzťahu k zdravotným výsledkom vrátane vplyvu konzumácie morských plodov počas tehotenstva na funkčné výsledky vývoja nervovej sústavy detí a vplyvu konzumácie morských plodov na riziko kardiovaskulárnych chorôb u dospelých. Úrad dospel k záveru, že konzumácia približne 1 až 2 porcií morských plodov týždenne a do 3 až 4 porcií týždenne počas tehotenstva ukazuje na lepšie funkčné výsledky vývoja nervovej sústavy u detí v porovnaní so situáciou, keď sa nekonzumujú žiadne morské plody. Takéto množstvá sa spájajú aj s nižšou úmrtnosťou na ischemickú chorobu srdca u dospelých.
                  
               
                     (4)
                  
                  
                     Úrad prijal 19. decembra 2014 vyhlásenie k prínosom konzumácie rýb/morských plodov v porovnaní s rizikami v dôsledku prítomnosti metylortuti v rybách/morských plodoch (5), v ktorom dospel k záveru, že na dosiahnutie prínosov, ktoré vyplývajú z konzumácie rýb v množstve 1 až 4 porcií rýb týždenne, a na ochranu pred toxicitou metylortuti súvisiacou s neurologickým vývojom by sa konzumácia druhov rýb/morských plodov s vysokým obsahom ortuti mala obmedziť.
                  
               
                     (5)
                  
                  
                     Vzhľadom na výsledky vedeckých stanovísk a vyhlásenia úradu by sa mali preskúmať maximálne hodnoty obsahu ortuti, aby sa ďalej znížila expozícia účinkom ortuti z potravín.
                  
               
                     (6)
                  
                  
                     Keďže najnovšie údaje o výskyte ukazujú, že existuje priestor na zníženie maximálnych hodnôt obsahu ortuti v rôznych druhoch rýb, mali by sa maximálne hodnoty obsahu pre tieto druhy rýb zodpovedajúcim spôsobom upraviť.
                  
               
                     (7)
                  
                  
                     Vzhľadom na súvisiace obavy týkajúce sa zdravia by sa hodnoty obsahu ortuti v prípade žralokov a mečiara veľkého mali zachovať na súčasnej úrovni, a to až do ďalšieho zberu údajov, vedeckého posúdenia a získania poznatkov o účinnosti odporúčaní týkajúcich sa spotreby pri znižovaní expozície.
                  
               
                     (8)
                  
                  
                     V Potravinovom kódexe sa stanovuje maximálna hodnota obsahu ortuti v soli (6) na 0,1 mg/kg. V právnych predpisoch Únie je vhodné stanoviť rovnakú maximálnu hodnotu.
                  
               
                     (9)
                  
                  
                     Nariadenie (ES) č. 1881/2006 by sa preto malo zodpovedajúcim spôsobom zmeniť.
                  
               
                     (10)
                  
                  
                     Vzhľadom na to, že určité potraviny, na ktoré sa vzťahuje toto nariadenie, majú dlhú dobu skladovateľnosti, je vhodné stanoviť prechodné obdobie, počas ktorého takéto potraviny, ktoré nespĺňajú nové maximálne hodnoty obsahu a ktoré boli zákonne umiestnené na trh pred dátumom nadobudnutia účinnosti tohto nariadenia, môžu zostať na trhu.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k nariadeniu (ES) č. 1881/2006 sa mení v súlade s prílohou k tomuto nariadeniu.
         
         
            Článok 2
            Potraviny uvedené v prílohe, ktoré boli zákonne umiestnené na trh pred nadobudnutím účinnosti tohto nariadenia, môžu zostať na trhu až do dátumu minimálnej trvanlivosti alebo dátumu spotreby.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. apríla 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 37, 13.2.1993, s. 1.
         
            (2)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
         
            (3)  EFSA Panel on Contaminants in the Food Chain (CONTAM); Scientific Opinion on the risk for public health related to the presence of mercury and methylmercury in food [Vedecká skupina EFSA pre kontaminanty v potravinovom reťazci (CONTAM);Vedecké stanovisko týkajúce sa rizika pre verejné zdravie súvisiaceho s prítomnosťou ortuti a metylortuti v potravinách]. Vestník EFSA (EFSA Journal) 2012; 10(12):2985.
         
            (4)  EFSA NDA Panel (EFSA Panel on Dietetic Products, Nutrition and Allergies), 2014. Scientific Opinion on health benefits of seafood (fish and shellfish) consumption in relation to health risks associated with exposure to methylmercury [Pracovná skupina EFSA pre dietetické výrobky, výživu a alergie, 2014. Vedecké stanovisko týkajúce sa prínosov konzumácie morských plodov (ryby a mäkkýše) na zdravie vo vzťahu k zdravotným rizikám spojeným s expozíciou metylortuti]. Vestník EFSA (EFSA Journal) 2014, 12(7):3761.
         
            (5)  EFSA Scientific Committee, 2015. Statement on the benefits of fish/seafood consumption compared to the risks of methylmercury in fish/seafood [Vedecký výbor EFSA, 2015.Vyhlásenie o prínosoch konzumácie rýb/morských plodov v porovnaní s rizikami v dôsledku prítomnosti metylortuti v rybách/morských plodoch]. Vestník EFSA (EFSA Journal) 2015; 13(1):3982.
         
            (6)  Codex General Standard for Contaminants and Toxin in Foods and Feeds – GSCTFF (CODEX STAN 193-1995) [Všeobecný kódex pre kontaminanty a toxíny v potravinách a krmivách – GSCTFF (CODEX STAN 193 – 1995)].
      
      
         
            PRÍLOHA
            Príloha k nariadeniu (ES) č. 1881/2006 sa mení takto:
            V oddiele 3: Kovy sa pododdiel 3.3 (Ortuť) nahrádza takto:
            
               
                           „3.3
                        
                        
                           
                              Ortuť
                           
                        
                        
                            
                        
                     
                           3.3.1
                        
                        
                           Produkty rybolovu (26) a svalovina rýb (24) (25), s výnimkou druhov uvedených v bode 3.3.2 a 3.3.3. Maximálna hodnota obsahu pre kôrovce sa vzťahuje na svalovinu z končatín a abdominálnej časti (44). V prípade krabov a krabom príbuzných kôrovcov (Brachyura a Anomura) sa táto hodnota vzťahuje na svalovinu z končatín.
                        
                        
                           0,50
                        
                     
                           3.3.2
                        
                        
                           Svalovina týchto rýb (24) (25)
                           pagar striebristý (Pagellus acarne)
                           stuhochvost čierny (Aphanopus carbo)
                           pagel bledý (Pagellus bogaraveo)
                           pelamída atlantická (Sarda sarda)
                           pagel červený (Pagellus erythrinus)
                           eskolar krivočiary (Lepidocybium flavobrunneum)
                           halibuty druhu Hippoglossus (Hippoglossus spp.)
                           ryby druhu Genypterus capensis
                           
                           marlíny druhu Makaira (Makaira spp.)
                           kalkany druhu Lepidorhombus (Lepidorhombus spp.)
                           ruveta olejnatá (Ruvettus pretiosus)
                           hoplostet oranžový (Hoplostethus atlanticus)
                           ružový úhor (Genypterus blacodes)
                           šťuky druhu Esox (Esox spp.)
                           pelamída prostá (Orcynopsis unicolor)
                           tresky druhu Tricopterus (Tricopterus spp.)
                           sultánka nachová (Mullus barbatus barbatus)
                           dlhochvost tuponosý (Coryphaenoides rupestris)
                           plachetníky druhu Istiophorus (Istiophorus spp.)
                           šabľochvost striebristý (Lepidopus caudatus)
                           gempyl hadovitý (Gempylus serpens)
                           jesetery druhu Acipenser (Acipenser spp.)
                           sultánka pruhovaná (Mullus surmuletus)
                           tuniak pruhovaný a tuniaky druhov Thunus a Euthynnus (Thunnus spp., Euthynnus spp., Katsuwonus pelamis)
                           žraloky (všetky druhy)
                           mečiar veľký (Xiphias gladius)
                        
                        
                           1,0
                        
                     
                           3.3.3
                        
                        
                           Hlavonožce
                           Morské ulitníky
                           Svalovina týchto rýb (24) (25)
                           sardely druhu Engraulis (Engraulis spp.)
                           treska aljašská Theragra chalcogrammus)
                           treska škvrnitá (Gadus morhua)
                           sleď atlantický (Clupea harengus)
                           basa (Pangasius bocourti)
                           kaprovité (druhy patriace do čeľade Cyprinidae)
                           limanda európska (Limanda limanda)
                           makrely druhu Scomber (Scomber spp.)
                           platesa bradavičnatá (Platichthys flesus)
                           platesa veľká (Pleuronectes platessa)
                           šprota severná (Sprattus sprattus)
                           pangasius veľký (Pangasianodon gigas)
                           treska žltkavá (Pollachius pollachius)
                           treska tmavá (Pollachius virens)
                           lososy a pstruhy druhov Salmo a Oncorhynchus (Salmo spp. a Oncorhynchus spp., okrem Salmo trutta)
                           sardinky druhov Dussumieria, Sardina, Sardinella a Sardinops (Dussumieria spp., Sardina spp., Sardinella spp. a Sardinops spp.)
                           solea európska (Solea solea)
                           sumček žraločí (Pangasianodon hypothalamus)
                           treska merlang (Merlangius merlangus)
                        
                        
                           0,30
                        
                     
                           3.3.4
                        
                        
                           Výživové doplnky (39)
                        
                        
                           0,10
                        
                     
                           3.3.5
                        
                        
                           Soľ
                        
                        
                           0,10“